**Javno savjetovanje**

**o nacrtu Odluke o komunalnoj naknadi**

Svoje doprinose javnom savjetovanju molimo dostavite Upravnom odjelu za opće, pravne i tehničke poslove putem priloženog obrasca do 21. studenog 2017. na adresu elektroničke pošte: ana.huljev@samobor.hr, navodeći u predmetu poruke "Javno savjetovanje"

Komunalna naknada prihod je proračuna jedinice lokalne samouprave.

 Odluku o komunalnoj naknadi donosi predstavničko tijelo jedinice lokalne samouprave, a njome se obvezno utvrđuju:

* naselja u jedinicama lokalne samouprave u kojima se naplaćuje komunalna naknada
* područja zona u gradu, odnosno općini
* koeficijent (Kz) za pojedine zone
* koeficijent namjene (Kn) za poslovni prostor i za građevinsko zemljište koje služi u svrhu obavljanja poslovne djelatnosti
* rok plaćanja komunalne naknade
* nekretnine važne za jedinicu lokalne samouprave koje se u potpunosti ili djelomično oslobađaju od plaćanja komunalne naknade
* opći uvjeti i razlozi zbog kojih se u pojedinim slučajevima može odobriti potpuno ili djelomično oslobađanje od plaćanja komunalne naknade
* izvori sredstava iz kojih će se namiriti iznos za slučaj potpunog ili djelomičnog oslobađanja od plaćanja komunalne naknade.

 Budući da je Odluka o komunalnoj naknadi po kojoj se vrši obračun komunalne naknade donesena 2001.g. i nije usklađena s promjenama Zakona o komunalnom gospodarstvu, Općeg poreznog zakona kao ni promjenama Statuta Grada Samobora, pokazala se potreba za donošenjem nove Odluke o komunalnoj naknadi.

 Vrijednost boda za obračun komunalne naknade također određuje Odlukom predstavničko tijelo jedinice lokalne samouprave do kraja studenog za sljedeću kalendarsku godinu, a nakon donošenja Odluke o komunalnoj naknadi.